作者：赵善括
词牌/韵律：摸鱼儿

paragraphs: 被杨花、带将春去，飘扬一路无定。
满庭绿荫丝千尺，枝上旧香吹尽。
幽梦醒。
对晚色、秋千院落人初静。
柔条弄影。
奈翦翦轻风，冥冥细雨，惹起万千恨。
云山路，休蹑高楼独凭。
楚天一抹烟暝。
娇莺百啭飞鸠去，何处可寻芳信。
心自省。
念咫尺、青楼应怪人薄幸。
归期将近。
料喜鹊先知，飞来报了，日日倚门等。